Ehdotus neuvoston asetukseksi (EY) jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta



Virallinen lehti nro C 336 , 14/12/1995 s. 0003



Ehdotus neuvoston asetukseksi (EY) jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta (95/C 336/03) KOM(95) 467 lopull. - 95/0244(CNS) (Komission esittämä 13 päivänä lokakuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), 8 artiklan mukaan jäsenvaltiot toteuttavat tarvittavat toimenpiteet Euroopan maatalouden ohjaus- ja tukirahaston (EMOTR) rahoittamien toimenpiteiden toteuttamisen ja säännöllisyyden varmistamiseksi, sääntöjenvastaisuuksien estämiseksi ja niitä koskevien seuraamusten toteuttamiseksi sekä tällaisten sääntöjenvastaisuuksien tai laiminlyöntien seurauksena menetettyjen summien takaisinperimiseksi, tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta 4 päivänä helmikuuta 1991 annetun neuvoston asetuksen (ETY) N:o 307/91 (3), sellaisena kuin se on viimeksi muutettuna asetuksella (EY) N:o 3235/94 (4), mukaisesti perustettu yhteisrahoitusjärjestelmä päättyy varainhoitovuoden 1995 lopussa 12 ensimmäisen jäsenvaltion osalta ja varainhoitovuoden 1997 lopussa kolmen uuden jäsenvaltion osalta, komissio on antanut neuvostolle kertomuksen asetuksen (ETY) N:o 307/91 soveltamisesta vuosina 1991-1993, josta voidaan päätellä, että on tarpeellista jatkaa jäsenvaltioiden tukemista taloudellisesti EMOTR:n tukiosaston vastattavina olevien menojen valvonnan alalla kyseessä olevien yhteisön rahoitusetujen laajuus huomioon ottaen, sellaisten jäsenvaltioiden toimintaohjelmien osalta, jotka koskevat valvontaa ja sisältävät valvontarakenteidensa tai niiden toimintatehokkuuden muutoksen, parantamisen tai varmistamisen, on säädettävä yhteisön rahoituksesta tietylle ajanjaksolle ja käytettävissä olevien määrärahojen rajoissa, kyseisten ohjelmien on sisällettävä tietty määrä osia, joiden avulla komissio voi asiaan vaikuttavista seikoista tietoisena arvioida jäsenvaltioiden ehdottamat toimenpiteet, toimintaohjelmat voivat olla monivuotisia; tämän vuoksi olisi syytä tarkentaa sellaisiin vuosittaisiin eriin liittyviä tietoja, jotka jäsenvaltiot esittävät joka vuosi, on tärkeää määrätä rahastokomitean kanssa käytävistä neuvotteluista, jotka koskevat sellaisia vuosittaisia eriä, jotka voivat saada yhteisön rahoitusta, on syytä tarkentaa, että komissio vhavistaa jokaisen vuosittaisen erän osalta yhteisön rahoitusosuuden määrän ja tämän osuuden suurimman mahdollisen määrän, on tarpeellista pitää yllä ja kehittää jäsenvaltioiden ja komission suoria valvonta- ja tietoliikennejärjestelmiä, jotka koskevat tiettyjen menojen valvontaa, on tärkeää säätää, että tämän asetuksen avulla säädettyä rahoitusta ei voida liittää yhteen muiden yhteisön rahoituksien kanssa, ja olisi syytä ilmoittaa ecuina ja kansallisina valuuttoina ilmaistujen määrien muuttamiseen liittyvistä yksityiskohtaisista säännöistä, ON ANTANUT TÄMÄN ASETUKSEN: 1 artikla 1. Yhteisö osallistuu jäsenvaltioiden kuluihin sellaisten toimintaohjelmien toteuttamiseksi, joiden tarkoituksena on parantaa valvontayksiköiden rakenteita tai niiden toimintatehokkuutta. 2. Edellä 1 kohdassa tarkoitetut toimintaohjelmat voivat koskea EMOTR:n tukiosaston menojen valvonnasta osittain tai kokonaan huolehtivien valvontayksiköiden perustamista tai uudelleenjärjestelyä. 3. Näiden ohjelmien avulla määrätyt toimet voivat sisältää valvonnasta vastaavien henkilöiden uudelleensijoittamisen tai työhönottamisen tai näiden siirtämisen, valvonnan suorittamiseen tarvittavien tarvikkeiden ja välineiden ostamisen tai vuokraamisen, koulutus- ja tiedotusjaksojen järjestämisen sekä kaikki muut aiheelliset aloitteet valvonnan tehokkuuden vahvistamiseksi. 2 artikla 1. Jäsenvaltiot ilmoittavat komissiolle viimeistään toteuttamista edeltävän kalenterivuoden heinäkuun 1 päivänä toimintaohjelmat, joiden ne toivovat saavan yhteisön rahoitusosuuden. Heinäkuun 1 päivän jälkeen ilmoitettuja ohjelmia ei voida ottaa huomioon. Tämän asetuksen ensimmäiseen soveltamisvuoteen liittyvien ohjelmien osalta komissiolle tehtävän ilmoituksen aikaraja vahvistetaan kuitenkin sen täytäntöönpanoa koskevaa asetusta seuraavan toisen kuukauden loppuun. 2. Ohjelmat voivat olla monivuotisia ja niiden on sisällettävä seuraavat seikat: - niin valvontahenkilöstöön kuin -varusteisiinkin liittyvän alkutilanteen kuvaus ja analysointi, - suunnitellun toimen tavoitteiden yksilöiminen, - toimien toteuttamisaikataulu, - tarkka kuvaus niistä töistä, joihin rahoitusta on pyydetty, - jokaisen toimintamuodon arvioidut kulut ja, mikäli kyse on monivuotisesta ohjelmasta, arvio vuosittaisista kuluista, - arvio toimen kulujen ja tehokkuuden suhteesta. 3. Komissio tutkii jäsenvaltioiden esittämiä ohjelmia. Komissio voi pyytää lisätietoja, jos se katsoo ne tarpeellisiksi kyseisten ohjelmien arvioimiseksi. 3 artikla 1. Jäsenvaltioiden esitettyä toimintaohjelmat 2 artiklan mukaisesti ne ilmoittavat komissiolle sen vahvistamaan päivämäärään mennessä seuraavana vuonna toteutettavaan vuosittaiseen erään liittyvät tiedot sekä erityisesti: a) siinä määrättyjen töiden kuvauksen sekä yksityiskohtaisen arvion kuluista, b) vuosittaisen rahoituspyynnön sekä tarvittaessa yhteisön rahoitusosuuden ennakkoa koskevan pyynnön, c) toimintaohjelman toisesta toteuttamisvuodesta alkaen, edellisenä vuotena toteutettujen toimien ensimmäisen arvion ja tarvittaessa ehdotuksen alkuperäisen ohjelman muuttamisesta. 2. Toimintaohjelman vuosittainen erä pannaan täytäntöön jokaisen vuoden tammikuun 1 päivän ja joulukuun 31 päivän välisenä aikana. 4 artikla 1. Yhteisön rahoitusosuus myönnetään kalenterivuosittain viiden perättäisen vuoden aikana vuodesta 1996 alkaen. Se myönnetään vuosittaisten määrärahojen rajoissa, jotka budjettivallan käyttäjä myöntää rahoitusnäkymien sallimissa rajoissa. 2. Asetuksen (ETY) N:o 729/70 11 artiklassa tarkoitettua rahastokomiteaa kuultuaan komissio vahvistaa jokaisen vuosittaisen erän osalta ja käytettävissä olevat varat huomioon ottaen sekä jäsenvaltioiden antamien tietojen perusteella yhteisön rahoitusosuuden ja tämän osuuden suurimman mahdollisen määrän. Ottaen huomioon vuosittaisen erän osalta määrättyihin toimiin liittyvät edut sekä kyseisten jäsenvaltioiden mahdolliset vaikeudet sen rahoituksessa komissio voi päättää, että kyseinen erä tai osa siitä maksetaan kokonaan yhteisön talousarviosta. Komission suorittamalla vuosittaisen erän rahoituksen hyväksymisellä ei määrätä ennalta myöhempien vuosittaisten erien rahoitusosuuden päätöksistä, sillä yhteisön rahoitus, kuten myös sen määrä, arvioidaan uudelleen joka vuosi, aikaisempien vuosittaisten erien avulla saatujen todellisten tulosten mukaan. 3. Komissio voi määrätä töiden aloittamisesta jäsenvaltioiden ja sen itsensä välisten suorien valvonta- ja tietoliikennejärjestelmien ylläpitämiseksi ja kehittämiseksi. 5 artikla Tämän asetuksen soveltamisalaan eivät kuulu juoksevat menot, jotka saavat muissa asetuksissa säädettyä yhteisön rahoitusta, ja erityisesti: - neuvoston asetus (EY) N:o 165/94, annettu 24 päivänä tammikuuta 1994, yhteisön osallistumisesta kaukohavaintotarkastusten rahoitukseen ja tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta (5), sekä kolmen uuden jäsenvaltion osalta: - neuvoston asetus (ETY) N:o 4045/89, annettu 21 päivänä joulukuuta 1989, Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta (6), sellaisena kuin se on viimeksi muutettuna asetuksella (EY) N:o 3235/94, - neuvoston asetus (ETY) N:o 307/91, annettu 4 päivänä helmikuuta 1991, tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta, - neuvoston asetus (ETY) N:o 3508/92, annettu 27 päivänä marraskuuta 1992, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä (7). 6 artikla Tämän asetuksen yksityiskohtaisista soveltamissäännöistä päätetään asetuksen (ETY) N:o 729/70 13 artiklassa säädetyn menettelyn mukaisesti. 7 artikla Komissio esittää neuvostolle tämän asetuksen soveltamisen tulokset viidennen vuoden päättymisen jälkeen. 8 artikla Ecuina ja kansallisina valuuttoina ilmoitettujen määrien muuttaminen tapahtuu soveltamalla vaihtokurssia, joka on voimassa sen kalenterivuoden ensimmäisenä työpäivänä, jolloin kyseinen vuosittainen ohjelma alkaa, sellaisena kuin se on julkaistuna Euroopan yhteisöjen virallisen lehden C-sarjassa. 9 artikla Tämä asetus tulee voimaan seitsemäntenä päivänä sen jälkeen, kun se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 94, 28.4.1970, s. 13 (2) EYVL N:o L 125, 8.6.1995, s. 1 (3) EYVL N:o L 37, 9.2.1991, s. 5 (4) EYVL N:o L 338, 28.12.1994, s. 16 (5) EYVL N:o L 24, 29.1.1994, s. 6 (6) EYVL N:o L 388, 30.12.1989, s. 18 (7) EYVL N:o L 355, 5.12.1992, s. 1